Diari Oficial de la Generalitat Valenciana


Sumari del DOGV 1497, del 05-03-1991 (1991/820516)

ORDRE d'11 de febrer de 1991, del Conseller d'Obres Públiques, Urbanisme i Transports, de desplegament del Decret 16/1991, de 21 de gener, sobre liquidació de la Cambra Oficial de la Propietat Urbana
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/11/(1)/dof/vci/html**

### Dades del document

Número de DOGV
:   1497

Data del DOGV
:   05-03-1991

Secció del DOGV
:   DISPOSICIONS GENERALS

Número del document
:   1991/820516


Data del document
:   11-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre d'11 de febrer de 1991, del Conseller d'Obres Públiques, Urbanisme i Transports de desplegament del Decret 16/91, de 21 de gener, sobre liquidació de la Cambra Oficial de la Propietat Urbana.  
La disposició final desena de la Llei 4/1990, de 29 de juliol, va suprimir les cambres oficials de la propietat urbana i llur consell superior com a corporacions de dret públic.  
Com a conseqüència de la disposició anterior, per Decret del Consell de la Generalitat Valenciana 134/1990, de 23 de juliol, es va regular un règim transitori fins a la definitiva extinció d'aquestes i es va disposar, entre d'altres qüestions, que el conseller d'Obres Públiques, Urbanisme i Transports designaria un representant delegat en cada cambra de la Comunitat Valenciana que en supervisaria els actes de disposició, gestió i administració que n'afectaren el patrimoni o el personal. També es va disposar que els actes administratius indicats fossen fiscalitzats per la Intervenció General de la Generalitat Valenciana.  
Per les Ordres de 31 de juliol de 1990, de la Conselleria d'Economia i Hisenda i de 6 d'agost de 1990, de la Conselleria d'Obres Públiques, Urbanisme i Transports, es designaren interventors delegats, representants delegats en les cambres, i també els membres del Consell Assessor en aquestes.  
El Decret del Consell 16/1991, de 21 de gener, sobre liquidació de les citades cambres suprimeix llurs juntes de govern i designa una Comissió Liquidadora composta pel representant delegat de la Conselleria d'Obres Públiques, Urbanisme i Transports i per l'interventor delegat respectiu, alhora que enumera la seua comesa.  
En virtut d'això i segons que disposa el Decret 16/91,  
DISPOSE  
Article primer  
Correspon als representants delegats en les cambres oficials de la propietat urbana, designats pel Decret 134/90, de 23 de juliol del Consell de la Generalitat Valenciana les funcions de gestió, govern i representació atribuïdes pels articles 17, 19 i 24 del Decret 150/85, de 4 d'octubre.  
Article segon  
La gestió econòmica de cada cambra oficial de la propietat urbana serà fiscalitzada per l?interventor delegat designat pel Decret 134790, segons les prescripcions del capítol I, títol III de la Llei 4/84, de 13 de juny d'Hisenda de la Generalitat Valenciana.  
Article tercer  
La disposició de fons en cada cambra oficial de la propietat urbana es realitzarà de forma mancomunada pel representant delegat, l?interventor delegat i els seus suplents.  
En el supòsit del representant delegat, actuarà com a suplent el secretari de la Comissió Liquidadora.  
Article quart  
Una vegada elaborats els informes a què fa referència l'article 3n del Decret 16/91, de 21 de gener de 1991, del Consell de la Generalitat Valenciana, la Comissió Liquidadora els presentarà en la Direcció General d'Arquitectura i Habitatge a l?efecte de la integració, tant de personal com de patrimoni de les cambres oficials de la propietat urbana, en la Generalitat Valenciana.  
DISPOSICIO ADDICIONAL  
Queda facultat el director general d'Arquitectura i Habitatge perquè dicte les instruccions que regularan el desplegament d'aquesta Ordre.  
València, 11 de febrer de 1991.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI